Berlingske Tidende, 1836-07-02
Mod Slutningen af April f. A. blev der ved Ex Præsten A. Regolini og General V. Galesse anstillet Eftergravninger ved Cervetri. Arbeiderne vilde allerede forlade Pladsen; men Regolini holdt dem tilbage og opmuntrede dem til at arbejde sig dybere ned. Et Fund, man gjorde ved at grave i denne By, det gamle Caere, en af Struskernes syv Hovedstæder, har vundet den almindelige Opmærksomhed. Jfølge Sagnet var Caere grundet af Pelasgerne og heed tidligere Agylla, for Øjeblikket er det i den fyrstelige Families, Ruspolis Besiddelse og fortjener neppe Navnet af en Stad. Den 22de f. M. stødte Arbeiderne ved Opgravningen paa flere, allerede tidligere aabnede og nu deres Monumenter berøvede Grave, der alle ligge i Kredsform i Nærheden af Stadens Muur. Ved et Tilfælde opdagede man en i Klipperne udhugget Grav, der endnu var ubeskadiget og tillukket med store Stene. En lang Gang fører til tvende Gravkamre, pramideformigt hvælvede, men som ere forfaldne af Ælde og have begravet mange Gjenstande under deres Gruus; de bedste og fornemste Sager ere imidlertid vedligeholdte, og det maa kun beklages, at ikke en Maler har aftegnet det Hele paa Stedet. Regjeringen har allerede sendt en Commission til Cervetri. Beretningerne stemme overens i, at alle Kunstværkerne ere af skjønt Arbejde, og Guldets Værdi anslaaes meget højt. J det første Kammer paa høire Haand fandt man en Seng eller Baare, af Bronce, hvilende paa sex Fødder, een Palme høi og uden Zirater. Flere Tværstænger danne en Flade, paa hvilken Beenraden af et Menneske laa, af hvis Klædning intet meer er at see, undtagen Guldet, der var forarbeidet til forskjellige Gjenstande, og som meere eller mindre erindrede om de ægyptiske Zirater. Et Vaaben, Filigran, 1 1/2 Palme lang og 1 Palme bred, bedækkede Brystet. Adskillige, massivt arbeidede Dyr danne Rækker, ved hvilke smaae Kugler ere anbragte, ved disse hænge Ringe, og ved dem igjen Muslingeskaller. Ved dette Brystsmykke er et Skjold befæstet, med mange Striber og Zirater. Paa Skuldrene er der anbragt Plader med chimæriske og andre Dyr, saasom: Elephanter, Løver og Heste. Endvidere fandtes paa Beenraden brede gyldne Armbaand, en Kjæde og paa Hovedet en, i Form af Blomster dannet Krone. Deels paa Baaren, deels paa Gulvet laae runde aflange Perler, der formodentligt havde været trukne paa en Perlesnor om Halsen. Disse Perler skulle ligne dem, som det colossale Hoved af en Cybeles Præstinde, i Vaticanet, har paa Hovedet. Et gyldent Slør bedækkede Legemet, fra Hoved til Fod; det er udarbeidet meget fiint, men har lidt af Tiden. Heller ikke maa man glemme otte gyldne Ringe, der formodentlig have været anbragte paa den Afdødes Klædning. J Nærheden stode følgende Gjenstande af Sølv: To flade Fade, en Pokal, et Bæger og to smaa Vaser, hver med tvende Haandgreb. Paa den ene staaer med Hetruriske Bogstaver Larthial", og paa den anden "Milarthial". Rundtom stode 40 hæsligt dannede Afgudsbilleder af brændt Leer, og i en Nische en stor Vase af Metal. J en vis Orden var der overalt paa Væggene anbragt Bronce-Søm, paa disse havde der sandsynligviis hængt mindre Gjenstande, der tildeels bleve fundne paa Gulvet, saasom: Metal Ringe, Tavler, tildeels forgyldte, og flere Ting, hvis Brug og Navn man ikke kjender, mange Fragmenter, paa hvilke Phantasien kan øve sig, for at danne sig et Heelt, mange Haandgreb, fra hvilke de Gjenstandes Material, hvorved de vare befæstede, for længe siden er hensmuldret, og kun Haandgrebene modstode Tidens Tand. J det andet Kammer fandt man en Spand af Sølv med ziirlige Haandgreb, og en lignende Skaal med Udziringer. Disse, saavelsom de oven anførte Gjenstande af Sølv, have alle lidt meer eller mindre. Ogsaa her fandt man, hidtil aldeles ubekjende Ting af en eiendommelig Form: Tvende Bronce-Kar med fem og sex Haandgreb, i Form af Gribbe-Hoveder og andre saadanne Dyr, med lange bøiede Halse, Bænke og Skamler af Bronce, men uden nogensomhelst Udziring. Ogsaa Militair-Gjenstande, som: Pantser, Skjold og en stor Mængde lange, spidse Pile, paa hvis anden Ende Ringe vare befæstede. Det er eiendommeligt ved denne Grav, at man ikke fandt en eneste Vase af Terracotta, med eller uden Malerier; thi en stor Vase, som man fandt i en af Nischerne, og som man i Begyndelsen ansaae derfor, er af Bronce. Dette leder til den Formodning, at Graven hidrører fra en meget tidlig Tidsalder, da hine Vaser endnu ikke vare i Brug, og Antiqvarerne have her Leilighed til at anstille Undersøgelser, for at kaste et Lys paa den mørke Fortid. C. Grist, Secretair i Commissionen for Oldsager, bemærker i denne Anledning: "Hvis det er tilladt at vove en Formodning over Gravens Alder, der synes at gaae længere tilbage end de beskrevne Gjenstande, over Ziraterne, der nærme sig den phienisiske og lydiske Stiil, over Pectoralen med Løvevaabenet, som den store Moders Præster bare efter Dionys af Halikarnas og Sudas, over Furierne, Chimærerne og Uhyrene, der forestille den guddommelige Vrede mod Forbryderen, saa skulde man troe, at den Døde havde været en Cybeles Præst, hvis (Cybeles) Dyrkelse er ældgammel i Asien, og blev forplantet til Jtalien af de Colonier, der droge til Etrurien."